सिटी एंकर
सिटी रिपोर्टर सीएम डाॅ. रमन सिंह ने सोमवार को बजट पेश किया। कुछ ने बजट की सराहना की तो कुछ ने इसे बेहद निराशाजनक बताया। सिटी भास्कर ने बजट पर लोगों की राय लेने के लिए टॉक शो रखा, जिसमें सबसे ज्यादा चर्चा में रही 45 लाख स्मार्टफोन बांटने की घोषणा। ज्यादातर ने इसे महिलाओं की तरक्की और उन्हें कम्यूनिकेशन से जोड़ने की दिशा में अच्छा कदम बताया। वहीं, कुछ ने इसे चुनावी घोषणा कहकर चुटकी ली। दिव्यांगों के लिए स्पेशल काॅलेज शुरू करने और उन्हें इलाज में मदद करने के निर्णय की सभी ने तारीफ की।
प्रिंसिपल डाॅ. संध्या वर्मा ने कहा कि सरकार ने कुछ और कॉलेज खोलने की बात बजट में की है। ये अच्छी पहल है, लेकिन कई कॉलेज ऐसे हैं जहां सुविधाएं तो दूर बैठने तक की ठीक से व्यवस्था नहीं है। शिक्षकों को महीनों तक सैलरी नहीं मिलती। जब प्रोफेसर्स को सम पर सैलरी ही नहीं मिल पाएगी तो वो स्टूडेंट्स को पढ़ाने के लिए कैसे मोटिवेट होंगे। टीचर सपना अवधिया ने भी भावी बच्चों का भविष्य बेहतर करने और शिक्षा की नींव मजबूत करने शिक्षकों को नियमित सैलरी पर ध्यान देने की बात कही। कार्यक्रम में शराब के मुद्दे पर भी बात हुई। मंजूषा बेडेकर और नीतू सोनी ने शराब दुकानों के लिए बजट में ज्यादा रकम और हॉस्पिटल्स के लिए बेहद कम राशि को निराशाजनक बताया। महिलाओंं ने कहा कि स्मार्टफोन बांटने का डिसीजन तो अच्छा है लेकिन शराब दुकान तो मत खोलो। इससे तो सबका नुकसान ही होगा।
आॅडिटोरियम फिर नहीं मिला
आर्टिस्ट ममता अहार ने कहा कि शहर के बीचों बीच सर्वसुविधायुक्त आॅडिटोरियम बनाने की मांग इस बार भी पूरी नहीं हो सकी। हमारे शहर में इंटरनेशनल हॉकी स्टेडियम और क्रिकेट स्टेडियम है। ये हमारे लिए गर्व की बात है। लेकिन इस बार बजट में फिर से सरकार ने घोषणा की है कि मिनी स्टेडियम बनाए जाएंगे, ये भी अच्छी बात है, इससे खिलाड़ियों को बेहतर मौका मिलेगा। लेकिन सरकार कलाकारों के बारे में क्यों नहीं सोची रहीं। कला को जीवित रखने के लिए ऑडिटोरिम तो बनवाना चाहिए। शहर में इसकी कमी है। कलाकार कई बार विरोध भी जता चुके हैं।
उषा मोहंता ने सब्सिडी और कम कीमत में अनाज देने के बदले रोजगार देने पर फोकस करने की बात कही। कार्यक्रम में सुनीता शर्मा, रचना अजमेरा और मंजू कोठारी ने भी बात रखी। वहीं कुछ ने केंद्रीय विद्यालय शुरू करने के निर्णय की तारीफ की।
स्मार्टफोन बांटना सही, पर शराब दुकानें तो मत खोलो
mai_Deva hin_Deva hin_Deva bho_Deva hin_Deva hin_Deva hin_Deva